title: 2014 m. birželio 3 d. Komisijos įgyvendinimo reglamentas (ES) Nr. 591/2014 dėl pereinamųjų laikotarpių, nustatytų Europos Parlamento ir Tarybos reglamente (ES) Nr. 575/2013 ir reglamente (ES) Nr. 648/2012 ir susijusių su nuosavų lėšų reikalavimais pagrindinių sandorio šalių pozicijoms, pratęsimo  Tekstas svarbus EEE

text:
4.6.2014

               LT

               Europos Sąjungos oficialusis leidinys

               L 165/31

         KOMISIJOS ĮGYVENDINIMO REGLAMENTAS (ES) Nr. 591/2014
   2014 m. birželio 3 d.
   dėl pereinamųjų laikotarpių, nustatytų Europos Parlamento ir Tarybos reglamente (ES) Nr. 575/2013 ir reglamente (ES) Nr. 648/2012 ir susijusių su nuosavų lėšų reikalavimais pagrindinių sandorio šalių pozicijoms, pratęsimo
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. birželio 26 d. Europos Parlamento ir Tarybos reglamentą (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (1), ypač į jo 497 straipsnio 3 dalį,
   kadangi:

               (1)

               siekiant išvengti tarptautinių finansų rinkų sutrikdymo ir užkirsti kelią tam, kad įstaigos nebūtų baudžiamos taikant joms didesnius nuosavų lėšų reikalavimus, kai vyksta leidimų suteikimo esamoms pagrindinėms sandorio šalims ir jų pripažinimo reikalavimus atitinkančiomis pagrindinėmis sandorio šalimis procesai, Reglamento (ES) Nr. 575/2013 497 straipsnio 1 ir 2 dalyse nustatytas pereinamasis laikotarpis, per kurį visos pagrindinės sandorio šalys, su kuriomis Sąjungoje įsteigtos įstaigos atlieka sandorių tarpuskaitą, bus laikomos reikalavimus atitinkančiomis pagrindinėmis sandorio šalimis;

               (2)

               Reglamentu (ES) Nr. 575/2013 taip pat iš dalies pakeistos Europos Parlamento ir Tarybos reglamento (ES) Nr. 648/2012 (2) nuostatos, susijusios su tam tikrais įvesties duomenimis, naudojamais apskaičiuojant įstaigų nuosavų lėšų reikalavimus pagrindinių sandorio šalių pozicijoms. Atitinkamai pagal Reglamento (ES) Nr. 648/2012 89 straipsnio 5a dalį reikalaujama, kad tam tikros pagrindinės sandorio šalys ribotą laikotarpį praneštų apie bendrą pradinės garantinės įmokos, kurią jos gavo iš savo tarpuskaitos narių, sumą. Tas pereinamasis laikotarpis atitinka Reglamento (ES) Nr. 575/2013 497 straipsnyje nustatytą laikotarpį;

               (3)

               Reglamento (ES) Nr. 575/2013 497 straipsnio 1 ir 2 dalyse ir Reglamento (ES) Nr. 648/2012 89 straipsnio 5a dalies pirmoje ir antroje pastraipose nustatyti pereinamieji laikotarpiai baigsis 2014 m. liepos 15 d.;

               (4)

               Reglamento (ES) Nr. 575/2013 497 straipsnio 3 dalimi Komisijai suteikiami įgaliojimai priimti įgyvendinimo aktą, kad išimtinėmis aplinkybėmis pereinamasis laikotarpis būtų pratęstas šešiems mėnesiams. Tas pratęsimas turėtų galioti ir Reglamento (ES) Nr. 648/2012 89 straipsnio 5a dalyje nustatytų terminų atžvilgiu;

               (5)

               kadangi tebevyksta leidimų suteikimo pagrindinėms sandorio šalims ir jų pripažinimo procesai, Reglamento (ES) Nr. 575/2013 497 straipsnio 1 ir 2 dalyse ir Reglamento (ES) Nr. 648/2012 89 straipsnio 5a dalies pirmoje ir antroje pastraipose nustatyti pereinamieji laikotarpiai turėtų būti pratęsti šešiems mėnesiams, t. y. iki 2014 m. gruodžio 15 d.;

               (6)

               nesutikus pratęsti pereinamųjų laikotarpių, Sąjungoje įsisteigusioms įstaigoms (arba ne Sąjungoje įsteigtoms jų patronuojamosioms įmonėms) gerokai išaugtų nuosavų lėšų reikalavimai pagrindinių sandorio šalių, kurioms dar nebuvo suteikti leidimai arba kurios dar nebuvo pripažintos, pozicijoms. Nors toks padidėjimas gali būti tik laikinas, dėl to jos gali nutraukti tiesioginį dalyvavimą tų pagrindinių sandorio šalių veikloje ir taip būtų sutrikdytos rinkos, kuriose veikia tos pagrindinės sandorio šalys;

               (7)

               šis reglamentas turėtų įsigalioti iki 2014 m. birželio 16 d., kad būtų užtikrinta, jog esami pereinamieji laikotarpiai bus pratęsti anksčiau negu jie pasibaigs. Jam įsigaliojus vėliau galėtų būti sutrikdyta pagrindinių sandorio šalių, rinkų, kuriose jos veikia, ir įstaigų, kurios turi tų pagrindinių sandorio šalių pozicijų, veikla;

               (8)

               šiame reglamente numatytos priemonės atitinka Europos bankininkystės komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 575/2013 497 straipsnio 1 ir 2 dalyse ir Reglamento (ES) Nr. 648/2012 89 straipsnio 5a dalies pirmoje ir antroje pastraipose atitinkamai nustatyti 15 mėnesių trukmės pereinamieji laikotarpiai pratęsiami 6 mėnesiams.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. birželio 3 d.

            Komisijos vardu

            Pirmininkas

         José Manuel BARROSO

      (1)  OL L 176, 2013 6 27, p. 1.

      (2)  2012 m. liepos 4 d. Europos Parlamento ir Tarybos reglamentas (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų (OL L 201, 2012 7 27, p. 1).


title: 2012 m. sausio 27 d. Komisijos įgyvendinimo reglamentas (ES) Nr. 74/2012 dėl tam tikrų prekių klasifikavimo Kombinuotojoje nomenklatūroje

text:
31.1.2012

               LT

               Europos Sąjungos oficialusis leidinys

               L 27/1

         KOMISIJOS ĮGYVENDINIMO REGLAMENTAS (ES) Nr. 74/2012
   2012 m. sausio 27 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant 2 skiltyje nurodytą KN kodą, remiantis 3 skiltyje išdėstytais motyvais;

               (4)

               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. sausio 27 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  OL L 302, 1992 10 19, p. 1.

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Iš aliuminio ir grūdinto stiklo pagaminta sienelė, kurios apytikriai matmenys 140 x 30 cm (hidromasažinė dušo sienelė).
                  Sienelėje įmontuotas maišytuvas, 6 horizontalūs hidromasažiniai purkštukai, rankinis dušas su apsauga nuo kalkių (angl. „anti-calc“), viršutinis plačiai purškiantis dušas ir lentynėlė reikmenims. Joje taip pat yra vandens temperatūros, srovės intensyvumo ir pan. reguliavimo rankenėlės.
                  Sienelė montuojama jai pritaikytoje dušo kabinoje. Ji atlieka ne tik dušo, bet ir hidromasažo funkciją, kai esant aukštam slėgiui per purkštukus purškiamos siauros vandens srovelės.

                  9019 10 90

                  Klasifikuojama vadovaujantis Kombinuotosios nomenklatūros 1, 3 (c punktu) ir 6 bendrosiomis aiškinimo taisyklėmis ir KN kodus 9019, 9019 10 ir 9019 10 90 atitinkančiais prekių aprašymais.
                  Kadangi sienelėje įmontuotas maišytuvas su dušais, kurie priskirtini 8481 pozicijai, ir 6 hidromasažiniai purkštukai, kurie priskirtini 9019 pozicijai, ji laikytina kombinuota preke, kaip apibrėžta 3 bendrosios aiškinimo taisyklės b punkte.
                  Nors papildomų priemonių, kurios sustiprintų vandens srovę, pavyzdžiui, siurblio, nėra, masažo aparato sudedamoji dalis gali būti priskiriama 9019 pozicijai (taip pat žr. SS paaiškinimų 9019 pozicijos paaiškinimų II grupės antros pastraipos paaiškinimus).
                  Atsižvelgiant į sudedamųjų dalių objektyvias charakteristikas ir savybes, nė viena jų nelemia esminio sienelės požymio.
                  Todėl sienelė klasifikuotina kaip kiti masažo aparatai priskiriant KN kodą 9019 10 90.


title: 2016 m. lapkričio 25 d. Komisijos įgyvendinimo reglamentas (ES) 2016/2075 dėl papildomų dienų jūroje, kurias laivai gali būti ICES VIIIc ir IXa kvadratuose, išskyrus Kadiso įlanką, skyrimo Ispanijai

text:
26.11.2016

               LT

               Europos Sąjungos oficialusis leidinys

               L 320/32

         KOMISIJOS ĮGYVENDINIMO REGLAMENTAS (ES) 2016/2075
   2016 m. lapkričio 25 d.
   dėl papildomų dienų jūroje, kurias laivai gali būti ICES VIIIc ir IXa kvadratuose, išskyrus Kadiso įlanką, skyrimo Ispanijai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. sausio 22 d. Tarybos reglamentą (ES) 2016/72, kuriuo 2016 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams, ir iš dalies keičiamas Reglamentas (ES) 2015/104 (1), ypač į jo IIB priedo 8.5 punktą,
   kadangi:

               (1)

               Reglamento (ES) 2016/72 IIB priedo I lentelėje nustatytas didžiausias skaičius dienų, kurias Sąjungos laivai, kurių bendras ilgis yra 10 metrų arba daugiau ir kurie turi tralų, daniškų velkamųjų tinklų ir panašių žvejybos įrankių, kurių tinklinio audeklo akių dydis yra 32 mm arba daugiau, žiauninių tinklų, kurių tinklinio audeklo akių dydis yra 60 mm arba daugiau, ir dugninių ūdų arba juos naudoja, gali būti ICES VIIIc ir IXa kvadratuose, išskyrus Kadiso įlanką, nuo 2016 m. vasario 1 d. iki 2017 m. sausio 31 d.;

               (2)

               pagal Reglamento (ES) 2016/72 IIB priedo 8.5 punktą Komisija, atsižvelgdama į tai, kad 2015 m. vasario 1 d. – 2016 m. sausio 31 d. žvejybos veikla buvo visam laikui nutraukta, ir laikydamasi Reglamento (ES) 2016/72 IIB priedo 8.5 punkte nustatytų sąlygų, gali skirti papildomą skaičių dienų jūroje, kurias laivo vėliavos valstybė gali leisti laivui, turinčiam reglamentuojamą žvejybos įrankį, būti tam tikrame rajone;

               (3)

               2016 m. gegužės 27 d. Ispanija, remdamasi Reglamento (ES) 2016/72 IIB priedo 8.4 punktu ir atsižvelgdama į visam laikui nutrauktą žvejybos veiklą, pateikė prašymą skirti papildomų dienų jūroje ir prie jo pridėjo patvirtinamąją informaciją. 2016 m. birželio 6 d. Ispanija patvirtino, kad 2015 m. vasario 1 d.–2016 m. sausio 31 d. žvejybos veiklą buvo nutraukę 14 laivų;

               (4)

               atsižvelgiant į Komisijai pateiktus duomenis ir į Reglamento (ES) 2016/72 IIB priedo 8.2 punkte nustatytą apskaičiavimo metodą, 2016 m. vasario 1 d.–2017 m. sausio 31 d. laikotarpiu Ispanijai turėtų būti skirtos devynios papildomos dienos jūroje to priedo 1 punkte nurodytiems laivams;

               (5)

               šiame reglamente numatytos priemonės atitinka Žuvininkystės ir akvakultūros komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Didžiausias dienų jūroje, kurias Ispanija gali leisti su jos vėliava plaukiojančiam laivui, kuris turi arba naudoja reglamentuojamą žvejybos įrankį ir kuriam nėra taikomos Reglamento (ES) 2016/72 IIB priedo I lentelėje nustatytos specialiosios sąlygos, būti ICES VIIIc ir IXa kvadratuose, išskyrus Kadiso įlanką, skaičius padidinamas iki 126 dienų per metus.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. lapkričio 25 d.

            Komisijos vardu

            Pirmininkas

         Jean-Claude JUNCKER

      (1)  OL L 22, 2016 1 28, p. 1.


title: 2011 m. gegužės 30 d. Komisijos įgyvendinimo reglamentas (ES) Nr. 530/2011, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
31.5.2011

               LT

               Europos Sąjungos oficialusis leidinys

               L 143/14

         KOMISIJOS ĮGYVENDINIMO REGLAMENTAS (ES) Nr. 530/2011
   2011 m. gegužės 30 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2007 m. gruodžio 21 d. Komisijos reglamentą (EB) Nr. 1580/2007, nustatantį Tarybos reglamentų (EB) Nr. 2200/96, (EB) Nr. 2201/96 ir (EB) Nr. 1182/2007 įgyvendinimo vaisių ir daržovių sektoriuje taisykles (2), ypač į jo 138 straipsnio 1 dalį,
   kadangi:
   Reglamente (EB) Nr. 1580/2007, taikant daugiašalių derybų dėl prekybos Urugvajaus raunde rezultatus, yra numatyti kriterijai, kuriuos Komisija taiko nustatydama standartines importo iš trečiųjų šalių vertes produktams ir laikotarpiams, išvardytiems minėto reglamento XV priedo A dalyje,
   PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1580/2007 138 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja 2011 m. gegužės 31 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. gegužės 30 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 350, 2007 12 31, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  64,0

                  MA

                  133,3

                  TR

                  67,3

                  ZZ

                  88,2

                  0707 00 05

                  AL

                  31,8

                  MK

                  28,2

                  TR

                  111,1

                  ZZ

                  57,0

                  0709 90 70

                  MA

                  86,8

                  TR

                  122,2

                  ZZ

                  104,5

                  0709 90 80

                  EC

                  23,2

                  ZZ

                  23,2

                  0805 10 20

                  EG

                  57,8

                  IL

                  54,0

                  MA

                  49,7

                  TR

                  74,4

                  ZZ

                  59,0

                  0805 50 10

                  AR

                  72,2

                  TR

                  68,8

                  ZA

                  127,2

                  ZZ

                  89,4

                  0808 10 80

                  AR

                  98,2

                  BR

                  79,0

                  CA

                  129,0

                  CL

                  79,0

                  CN

                  95,4

                  CR

                  69,1

                  NZ

                  112,2

                  US

                  102,6

                  UY

                  96,7

                  ZA

                  87,0

                  ZZ

                  94,8

                  0809 20 95

                  US

                  384,8

                  ZZ

                  384,8

         (1)  Šalių nomenklatūra yra nustatyta Komisijos Reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2015 m. gruodžio 9 d. Komisijos įgyvendinimo reglamentas (ES) 2015/2297, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
10.12.2015

               LT

               Europos Sąjungos oficialusis leidinys

               L 324/11

         KOMISIJOS ĮGYVENDINIMO REGLAMENTAS (ES) 2015/2297
   2015 m. gruodžio 9 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. gruodžio 9 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  84,6

                  TR

                  83,5

                  ZZ

                  84,1

                  0707 00 05

                  MA

                  94,1

                  TR

                  152,3

                  ZZ

                  123,2

                  0709 93 10

                  MA

                  65,2

                  TR

                  151,9

                  ZZ

                  108,6

                  0805 10 20

                  MA

                  68,7

                  TR

                  57,2

                  ZA

                  58,4

                  ZW

                  32,0

                  ZZ

                  54,1

                  0805 20 10

                  MA

                  72,2

                  ZZ

                  72,2

                  0805 20 30, 0805 20 50, 0805 20 70, 0805 20 90

                  TR

                  85,1

                  ZA

                  96,8

                  ZZ

                  91,0

                  0805 50 10

                  TR

                  88,5

                  ZZ

                  88,5

                  0808 10 80

                  AU

                  155,4

                  CL

                  81,7

                  NZ

                  213,1

                  US

                  82,6

                  ZA

                  143,1

                  ZZ

                  135,2

                  0808 30 90

                  CN

                  58,1

                  TR

                  132,0

                  ZZ

                  95,1

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


31.7.2014

               LT

               Europos Sąjungos oficialusis leidinys

               L 228/16

         KOMISIJOS ĮGYVENDINIMO REGLAMENTAS (ES) Nr. 830/2014
   2014 m. liepos 30 d.
   kuriuo dėl galiojančių antidempingo priemonių nerūdijančio plieno tvirtinimo detalėms ir jų dalims produkto apibrėžtosios srities ir dėl naujojo eksportuotojo peržiūros prašymų iš dalies keičiamas Tarybos reglamentas (EB) Nr. 1890/2005, Tarybos įgyvendinimo reglamentas (ES) Nr. 2/2012 ir Tarybos įgyvendinimo reglamentas (ES) Nr. 205/2013 ir kuriuo numatoma galimybė tam tikrais atvejais grąžinti muitus arba atsisakyti juos išieškoti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1), ypač į jo 9 straipsnio 4 dalį ir 11 straipsnio 3, 5 ir 6 dalis,
   kadangi:
   A.   PROCEDŪRA

   1.   Galiojančios priemonės

               (1)

               Tarybos reglamentu (EB) Nr. 1890/2005 (2) (toliau – pirminis reglamentas) Taryba tam tikroms importuojamoms Kinijos Liaudies Respublikos (toliau – KLR), Indonezijos, Taivano, Tailando ir Vietnamo kilmės nerūdijančio plieno sąvaržoms [tai yra nerūdijančio plieno tvirtinimo detalės] ir jų dalims (toliau – NPTD) nustatė galutinį antidempingo muitą (toliau – pirminės priemonės).

               (2)

               Pagal Reglamento (EB) Nr. 1225/2009 (toliau – pagrindinis reglamentas) 11 straipsnio 2 dalį atlikus priemonių galiojimo termino peržiūrą (toliau – priemonių galiojimo termino peržiūra), per kurią peržiūrėtos tik KLR ir Taivano kilmės importui taikomos priemonės, Tarybos įgyvendinimo reglamentu (ES) Nr. 2/2012 (3) (toliau – priemonių galiojimo termino peržiūros reglamentas) pratęstas 11,4–27,4 % dydžio pirminių priemonių taikymas KLR ir 8,8–23,6 % dydžio pirminių priemonių taikymas Taivanui.

               (3)

               Pagal pagrindinio reglamento 13 straipsnio 3 dalį atlikus priemonių vengimo tyrimą (toliau – priemonių vengimo tyrimas), Tarybos įgyvendinimo reglamentu (ES) Nr. 205/2013 (4) galutinio antidempingo muito, taikomo visoms kitoms KLR bendrovėms, taikymas išplėstas importuojamoms iš Filipinų siunčiamoms NPTD, deklaruojamoms kaip Filipinų kilmės arba ne.

         2.   Tarpinės peržiūros inicijavimas

               (4)

               Eksportuojantis Taivano gamintojas Sheh Kai Precision Co., Ltd. (toliau – pareiškėjas) pateikė prašymą pagal pagrindinio reglamento 11 straipsnio 3 dalį atlikti dalinę tarpinę peržiūrą. Pareiškėjas prašė į galiojančių priemonių taikymo sritį neįtraukti tam tikrų rūšių tvirtinimo detalių, tiksliau bimetalo tvirtinimo detalių (toliau – BTD), nes jų fizinės, cheminės ir techninės savybės tariamai skiriasi.

               (5)

               2013 m. birželio 6 d. Europos Komisija (toliau – Komisija), nustačiusi, kad yra pakankamai įrodymų dalinei tarpinei peržiūrai inicijuoti, ir pasikonsultavusi su Patariamuoju komitetu, pranešimu Europos Sąjungos oficialiajame leidinyje
                   (5) paskelbė inicijuojanti dalinę tarpinę antidempingo priemonių, taikomų tam tikroms importuojamoms KLR ir Taivano kilmės nerūdijančio plieno tvirtinimo detalėms ir jų dalims, peržiūrą (toliau – pranešimas apie inicijavimą) (6).

               (6)

               Per dabartinę peržiūrą nagrinėjama tik produkto apibrėžtoji sritis, siekiant išsiaiškinti, ar pirminės priemonės, kurių galiojimas buvo pratęstas ir taikymas išplėstas, gali būti taikomos tam tikrų rūšių nerūdijančio plieno sraigtams, visų pirma BTD.

         3.   Su tyrimu susijusios šalys

               (7)

               Komisija apie peržiūros inicijavimą pranešė žinomiems Sąjungos gamintojams ir jų asociacijoms, importuotojams ir naudotojams, eksportuojančių šalių atstovams ir žinomiems KLR ir Taivano gamintojams.

               (8)

               Komisija visų pirmiau minėtų šalių ir kitų šalių, kurios pranešė apie save per pranešime apie inicijavimą nurodytą laikotarpį, paprašė pateikti informacijos. Komisija suinteresuotosioms šalims taip pat suteikė galimybę raštu pateikti savo nuomonę ir prašyti jas išklausyti.

               (9)

               Klausimyno atsakymus pateikė trylika eksportuojančių Taivano gamintojų, vienas eksportuojantis Kinijos gamintojas, vienas Sąjungos gamintojas, septyni importuotojai ir vienas naudotojas.

               (10)

               Be to, per pirminį tyrimą ir per priemonių galiojimo termino peržiūrą skundą pateikusiems Sąjungos gamintojams atstovavusi asociacija patvirtino, kad nė viena Sąjungos bendrovė BTD negamino, todėl neturi nuomonės apie BTD savybes.

               (11)

               Informacijos nepateikė nė viena iš kitų šešių Europos gamintojų asociacijų, apie kurias buvo žinoma nuo pirminio tyrimo.

               (12)

               Per tyrimą nebuvo pateikta prašymų išklausyti.

         4.   Tikrinamieji vizitai

               (13)

               Komisija rinko ir tikrino visą informaciją, kurią manė esant reikalingą. Tikrinamieji vizitai surengti šių bendrovių patalpose:

                  Sąjungos gamintojas:

                           —

                              Reisser Schraubentechnik GmbH, Ingelfingen-Criesbach, Vokietija;

                  Sąjungos importuotojas:

                           —

                              Till and Whitehead Ltd., Cheltenham, Jungtinė Karalystė;

                  Eksportuojantys Taivano gamintojai:

                           —

                              Sheh Kai Precision Co., Ltd, Kaohsiung, Taivanas;

                           —

                              Metalink Precision Industries Co., Ltd, Kaohsiung, Taivanas;

                           —

                              Sun Through Industrial Co., Ltd, Hemei Township, Taivanas.

         B.   NAGRINĖJAMASIS PRODUKTAS IR PERŽIŪRIMASIS PRODUKTAS

               (14)

               Kaip apibrėžta priemonių galiojimo termino peržiūros reglamento 1 straipsnio 1 dalyje, nagrinėjamasis produktas – tam tikros KLR ir Taivano kilmės nerūdijančio plieno tvirtinimo detalės ir jų dalys, kurių KN kodai šiuo metu yra 7318 12 10, 7318 14 10, 7318 15 30, 7318 15 51, 7318 15 61 ir 7318 15 70.

               (15)

               Prašyme atlikti peržiūrą pareiškėjas prašė tam tikras nerūdijančio plieno tvirtinimo detales išbraukti iš galiojančių antidempingo priemonių taikymo srities. Produktą, kurį peržiūros prašyme prašyta išbraukti iš priemonių taikymo srities, pareiškėjas apibrėžė kaip „iš dviejų metalų sudarytus savisriegius ir savigręžius, kurių šerdis ir galvutė yra iš nerūdijančio plieno, o smailius – iš nelegiruotojo plieno, dėl to juos galima įgręžti ir įsukti į kietąjį metalą, ir kurių KN kodas šiuo metu yra ex 7318 14 10“.

               (16)

               Vienas bendradarbiaujančių importuotojų tvirtino, kad Komisija turėjo atskirti ne BTD nuo NPTD, o savigręžius nuo savisriegių, kad galėtų savigręžius išbraukti iš antidempingo priemonių produkto apibrėžtosios srities, neatsižvelgdama į tai, ar jie yra BTD, ar NPTD.

               (17)

               Šios peržiūros tikslas, kaip nurodyta pareiškėjo pateiktame prašyme ir kaip konkrečiai paminėta pranešimo apie inicijavimą 4 dalies pirmoje pastraipoje, yra išnagrinėti, ar būtent bimetalo savisriegiai ir savigręžiai turėtų būti išbraukti iš produktų, kuriems šiuo metu taikomos antidempingo priemonės, apibrėžtosios srities. Todėl tvirtinimas turėjo būti atmestas.

               (18)

               Kartu Komisija atsižvelgė į savigręžių ir savisriegių skirtumus. Tai matyti iš pareiškėjo pateikto apibrėžties pakeitimo, kuris cituojamas 15 konstatuojamojoje dalyje, kaip nurodyta 19 konstatuojamojoje dalyje.

               (19)

               Šioje peržiūroje BTD turėtų būti apibrėžtos kaip bimetalo savigręžiai, kurių šerdis ir galvutė yra iš nerūdijančio plieno, o smailius ir priekiniai sriegiai – iš anglinio (nelegiruotojo) plieno ir kurie yra suvirinami, kad sraigtą būtų galima įgręžti ir įsukti į kietąjį metalą; ir bimetalo savisriegiai, kurių šerdis ir galvutė yra iš nerūdijančio plieno, o priekiniai sriegiai – iš anglinio plieno ir kurie yra suvirinami, kad juos būtų galima įsukti į kietąjį metalą; jų KN kodas šiuo metu yra 7318 14 10.

               (20)

               BTD yra pakankamai naujas produktas rinkoje, kuris buvo sukurtas norint vienoje tvirtinimo detalėje panaudoti svarbiausias anglinio ir nerūdijančio plieno tvirtinimo detalių savybes – anglinio plieno kietumą ir nerūdijančio plieno atsparumą korozijai. BTD gaminamos anglinio plieno dalį privirinant prie nerūdijančio plieno dalies ir tokiu būdu gaunant savigręžę ir (arba) savisriegę tvirtinimo detalę, kurios smailius ir priekiniai sriegiai (savisriegių atveju tik priekiniai sriegiai, nes smailiaus nėra) yra iš anglinio plieno, o šerdis ir tolesni sriegiai bei galvutė – iš nerūdijančio plieno.

               (21)

               Tokios BTD be išankstinio skylės pragręžimo gali būti įgręžtos į metalo lakštus, kurių storis net iki 25 mm, o įprastos NPTD – tik į ne storesnius kaip 3 mm metalo lakštus. Be to, BTD yra atsparios korozijai, dėl to gali būti naudojamos išorėje, pvz., languose ir stoguose, ir aplinkoje, kuri labai veikiama cheminių medžiagų, pvz., baseinuose ir tam tikrose gamyklose.

         C.   TYRIMO IŠVADOS

      Metodologija

               (22)

               Per pirminį ir priemonių galiojimo termino peržiūros tyrimus BTD nebuvo atskirtos nuo NPTD. Tiksliau buvo surinkta informacija tik apie skirtingų rūšių nerūdijantį plieną, naudojamą kaip tvirtinimo detalių žaliava, o ne apie tvirtinimo detales, kuriose kaip žaliava naudojamas ir nerūdijantis, ir anglinis plienas.

               (23)

               Po priemonių galiojimo termino peržiūros galutinio atskleidimo viena suinteresuotoji šalis teigė, kad BTD neturėtų būti priskirtos produkto apibrėžtajai sričiai, nes labai skiriasi jų ir nerūdijančio plieno tvirtinimo detalių vieneto pardavimo kaina, gamybos sąnaudos, pagrindinės fizinės ir techninės savybės (žaliava) ir panaudojimas (7). Tačiau, kaip paaiškinta priemonių galiojimo termino peržiūros reglamento 21 konstatuojamojoje dalyje, produkto apibrėžtoji sritis negali būti pakeista atliekant priemonių galiojimo termino peržiūrą.

               (24)

               Norint įvertinti, ar BTD gali būti taikomos pirminės priemonės, nagrinėta, ar BTD ir NPTD pagrindinės fizinės, cheminės bei techninės savybės ir galutinio panaudojimo paskirtis yra panašios. Dėl to taip pat vertinta, ar šių dviejų rūšių tvirtinimo detales galima pakeisti vienos kitomis, taip pat vertinta šių produktų konkurencija.

      Pagrindinės fizinės, cheminės ir techninės savybės

      Fizinės savybės

               (25)

               Pagrindinis BTD ir NPTD fizinis skirtumas – BTD pagamintos iš dviejų skirtingų rūšių plieno, kuris suvirinamas, o įprastinės NPTD išpjaunamos ir suformuojamos iš vienos nerūdijančio plieno vielos. Trys – keturi BTD priekiniai sriegiai ir smailius gaminami iš anglinio plieno, o galvutė ir šerdis – iš nerūdijančio plieno.

               (26)

               Jei gaminys nėra specialiai dengiamas, BTD nerūdijančio plieno dalį galima vizualiai atskirti nuo anglinio plieno dalies. Reikia pažymėti, kad daugeliu atvejų tvirtinimo detalės dengiamos, kad būtų dar atsparesnės korozijai, todėl vizualiai NPTD ir BTD galima ir neatskirti.

               (27)

               Vis dėlto, BTD anglinio plieno dalis pasižymi magnetinėmis savybėmis, kurios yra svarbios norint BTD atskirti nuo NPTD.

      Techninės charakteristikos

               (28)

               BTD galima įgręžti ir įsriegti į kietus ir storus metalo lakštus dėl šių detalių anglinio plieno dalies. Su NPTD to padaryti negalima dėl nerūdijančio plieno savybių.

      Cheminės savybės

               (29)

               BTD sudėtyje yra anglinio plieno, todėl BTD cheminė sudėtis skiriasi nuo NPTD, kurių sudėtyje yra tik nerūdijantis plienas.

      Išvada

               (30)

               Remiantis tuo, kas išdėstyta pirmiau, daroma išvada, kad net jei BTD fiziškai gali atrodyti tokios pačios kaip NPTD (jei dengtos), jų pagrindinės fizinės, techninės ir cheminės savybės skiriasi.

      Galutinio naudojimo paskirtis ir pakeičiamumas

               (31)

               Komisija vertino, ar dėl nustatytų skirtingų fizinių, cheminių ir techninių savybių keičiasi galutinio naudojimo paskirtis ir BTD bei NPTD vertinimas rinkoje.

               (32)

               Nustatyta, kad BTD pirmiausia naudojamos išorės metalinėms stogų dangoms, metalo plakiravimui, langų plakiravimui ir vidaus tvirtinimo elementams aplinkoje, kuri labai veikiama cheminių medžiagų, pvz., baseinuose ir tam tikrose gamyklose. Dažniausia tam reikia, kad įvairaus storumo metalo lakštai būtų sutvirtinti arba pritvirtinti prie kitų medžiagų, pvz., įvairios sudėties izoliacinių sluoksnių. Todėl klientui labai svarbu, kad visoms šioms paskirtims būtų naudojamos korozijai atsparios tvirtinimo detalės, o kai kuriais atvejais ar kai kuriose šalyse to netgi teisiškai reikalaujama.

               (33)

               BTD sukurtos siekiant atitikti būtent tokių paskirčių reikalavimus, nes jas galima gręžti per visų tipų paviršius, įskaitant storus metalo lakštus (pvz., anglinio plieno tvirtinimo detalės) ir kartu atitikti atsparumo korozijai reikalavimus (pvz., nerūdijančio plieno tvirtinimo detalės).

               (34)

               Vienintelis bendradarbiaujantis Sąjungos gamintojas tvirtino, kad to paties rezultato, t. y. įvairių paviršių lakštų sutvirtinimo, galima pasiekti tiek naudojant BTD, tiek NPTD. Bendrovė teigė, kad vienintelis skirtumas – ar sraigtas įkišamas iš anksto pragręžiant skylę, ar ne. Išankstinis skylės pragręžimas reiškia, kad pirmiausia atsižvelgiant į medžiagą grąžtais pragręžiamos skylės. Kitu etapu įkišamas sraigtas. Skylę pragręžti iš anksto reikia, kai naudojamos NPTD ir metalo lakštai. Todėl minėta bendrovė mano, kad pasirinkimas tarp NPTD ir BTD yra paprasčiausiai ekonominis sprendimas, ką rinktis – didesnes darbo arba medžiagų sąnaudas.

               (35)

               Tačiau atlikus tyrimą nustatyta, kad praktikoje išankstinis skylės pragręžimas yra ne tik daug laiko ir darbo reikalaujantis metodas, tačiau tam tikroms naudojimo paskirtims (visų pirma langų plakiravimui) netgi neįmanomas. Priežastis – pagal šį metodą trijų ar net daugiau skirtingų lakštų paviršiuose turi būti iš anksto pragręžtos skylės, kiekviena su skirtingu grąžtu, tada tokie lakštai turi būti vienodai sudėti vienas ant kito, kad būtų galima įkišti NPTD. Taigi tokiais atvejais gryno anglinio plieno tvirtinimo detalės, o ne gryno nerūdijančio plieno tvirtinimo detalės naudojamos kaip alternatyva BTD. Pasirinkus gryno anglinio plieno tvirtinimo detales netenkinamas atsparumo korozijai reikalavimas.

               (36)

               Be to, jei storesnio metalo paviršiuje iš anksto pragręžiama skylė, įkištoje NPTD negalės susiformuoti vidiniai sriegiai, dėl to traukos jėga bus mažesnė, nei naudojant BTD (arba anglinio plieno tvirtinimo detalę).

               (37)

               Atsižvelgiant į tai, kas išdėstyta, 34 konstatuojamojoje dalyje pateiktas tvirtinimas turėtų būti atmestas.

               (38)

               Daroma išvada, kad nustatyti fizinių, techninių ir cheminių savybių skirtumai turi poveikio BTD galutinio naudojimo paskirčiai. Priešingai nei NPTD, BTD skirtos palyginti konkrečioms funkcijoms ir naudojamos aiškiai apibrėžtuose rinkos segmentuose, pvz., išorės metalo konstrukcijos, langų plakiravimas ir tam tikri vidaus tvirtinimo elementai aplinkoje, kuri labai veikiama cheminių medžiagų.

      Gamybos proceso, sąnaudų ir kainų skirtumai

               (39)

               Atlikus tyrimą nustatyta, kad BTD gamybos procesas gerokai skiriasi nuo NPTD gamybos proceso, nes įtraukiama nemažai papildomų gamybos etapų, naudojama kitokia įranga ir žinios. Ypač suvirinimą ir indukcinį kaitinimą galima laikyti brangiais, unikaliais ir technologiškai sudėtingais gamybos etapais, kurie naudojami tik BTD gaminti.

               (40)

               Taip pat patvirtinta, kad dėl šių gamybos proceso skirtumų gerokai padidėja BTD gamybos sąnaudos ir kainos. Panašių rūšių BTD ir NPTD gamybos sąnaudos gali skirtis 40–150 %, nelygu gamybos metodas ir tvirtinimo detalės rūšis ir (arba) ilgis, o kaina gali skirtis net daugiau nei 400 %

               (41)

               Didelis BTD ir NPTD kainų (ir sąnaudų) skirtumas reiškia, kad BTD nebus naudojamos ten, kur tokiam pačiam tikslui pasiekti galima panaudoti NPTD, visų pirma kitokiems nei storo metalo lakštų paviršiams sutvirtinti. Tai patvirtina 38 konstatuojamosios dalies išvadą, kad vartotojai puikiai žino šių dviejų rūšių tvirtinimo detalių skirtumus ir šias detales vertina kaip skirtingus produktus.

         D.   IŠVADA DĖL PRODUKTO APIBRĖŽTOSIOS SRITIES

               (42)

               Iš pateiktų išvadų matyti, kad BTD ir NPTD fizinės, cheminės ir techninės savybės skiriasi ir kad tie skirtumai yra susiję su BTD galutinio naudojimo paskirtimi ir tuo, kaip šie produktai vertinami rinkoje.

               (43)

               Nėra daug galimybių BTD ir NPTD pakeisti vienos kitomis, nes naudojant NPTD daugeliu atvejų nebūtų gauti tokie patys rezultatai, kaip naudojant BTD. Jei nebūtų BTD, naudotojai veikiau naudotų anglinio plieno tvirtinimo detales. Be to, NPTD ir BTD pakeisti vienos kitomis sunku ir dėl didelio šių dviejų rūšių produktų kainų skirtumo.

               (44)

               Atsižvelgiant į aprašytus skirtumus daroma išvada, kad BTD nepriskiriamos pirminio tyrimo produkto apibrėžtajai sričiai ir kad po pirminio tyrimo nustatytos priemonės neturėjo būti taikomos importuojamoms BTD. Todėl iš dalies keičiant Reglamentą (EB) Nr. 1890/2005, Įgyvendinimo reglamentą (ES) Nr. 2/2012 ir Įgyvendinimo reglamentą (ES) Nr. 205/2013 priemonių taikymo sritis turėtų būti patikslinta atgaline data.

         E.   NAUJOJO EKSPORTUOTOJO PERŽIŪRA

               (45)

               Pagal pagrindinio reglamento 11 straipsnio 4 dalį į priemonių galiojimo termino peržiūros reglamentą turėtų būti įtraukta nuostata dėl naujojo eksportuotojo peržiūros prašymų.

         F.   TAIKYMAS ATGALINE DATA

               (46)

               Kadangi dabartinis peržiūros tyrimas atliktas tik siekiant patikslinti produkto apibrėžtąją sritį ir kadangi BTD neturėjo būti taikomos pirminės priemonės, siekiant išvengti bet kokios su tuo susijusios žalos produkto importuotojams manoma, kad šio tyrimo išvadą tikslinga taikyti atgaline data nuo pirminio reglamento įsigaliojimo dienos, įskaitant visus importuotus produktus, kuriems nuo 2005 m. gegužės 22 d. iki 2005 m. lapkričio 19 d. buvo taikomi laikinieji muitai.

               (47)

               Pranešime apie inicijavimą suinteresuotosios šalys aiškiai paragintos pateikti pastabų dėl to, kokį poveikį atgaline data galėtų turėti padarytos išvados. Du importuotojai pareiškė pritariantys taikymui atgaline data ir nė viena suinteresuotoji šalis neprieštaravo peržiūros rezultatų taikymui atgaline data.

               (48)

               Todėl galutinai surinkti laikinieji muitai ir galutiniai antidempingo muitai, už į Sąjungą importuojamas BTD sumokėti pagal Reglamentą (EB) Nr. 1890/2005, taip pat galutiniai antidempingo muitai, už į Sąjungą importuojamas BTD sumokėti pagal Įgyvendinimo reglamentą (ES) Nr. 2/2012, kurio taikymas Įgyvendinimo reglamentu (ES) Nr. 205/2013 išplėstas tam tikroms importuojamoms iš Filipinų siunčiamoms nerūdijančio plieno tvirtinimo detalėms, deklaruojamoms kaip Filipinų kilmės arba ne, turėtų būti grąžinti arba turėtų būti atsisakyta juos išieškoti. Dėl muitų grąžinimo ar atsisakymo juos išieškoti būtina kreiptis į nacionalines muitines pagal taikomus muitinės teisės aktus.

               (49)

               Ši peržiūra neturi poveikio datai, kurią pagal pagrindinio reglamento 11 straipsnio 2 dalį Reglamentas (ES) Nr. 2/2012 baigs galioti.

               (50)

               Šiame reglamente numatytos priemonės atitinka pagal pagrindinio reglamento 15 straipsnio 1 dalį įsteigto komiteto nuomonę.

         G.   ATSKLEIDIMAS

               (51)

               Visoms suinteresuotosioms šalims pranešta apie esminius faktus ir aplinkybes, kuriomis remiantis padarytos pirmiau pateiktos išvados, ir jos paragintos pateikti pastabų. Taip pat nustatytas laikotarpis pastaboms po atskleidimo pateikti. Pastabų negauta,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1890/2005 1 straipsnio 1 dalis pakeičiama taip:

      „1.   Tam tikroms importuojamoms Kinijos Liaudies Respublikos, Indonezijos, Taivano, Tailando ir Vietnamo kilmės nerūdijančio plieno sąvaržoms ir jų dalims, kurių KN kodai šiuo metu yra 7318 12 10, ex 7318 14 10, 7318 15 30, 7318 15 51, 7318 15 61 ir 7318 15 70, nustatomas galutinis antidempingo muitas.
      Bimetalo tvirtinimo detalėms, apibrėžiamoms kaip bimetalo savigręžiai, kurių šerdis ir galvutė yra iš nerūdijančio plieno, o smailius ir priekiniai sriegiai – iš anglinio plieno ir kurie yra suvirinami, kad juos būtų galima įgręžti ir įsukti į kietąjį metalą, ir bimetalo savisriegiai, kurių šerdis ir galvutė yra iš nerūdijančio plieno, o priekiniai sriegiai – iš anglinio plieno ir kurie yra suvirinami, kad juos būtų galima įsukti į kietąjį metalą, kurių KN kodas šiuo metu yra ex 7318 14 10, antidempingo muitas netaikomas.“

   2 straipsnis
   Įgyvendinimo reglamento (ES) Nr. 2/2012 1 straipsnis iš dalies keičiamas taip:

               a)

               1 dalis pakeičiama taip:
               „1.   Tam tikroms importuojamoms Kinijos Liaudies Respublikos ir Taivano kilmės nerūdijančio plieno tvirtinimo detalėms ir jų dalims, kurių KN kodai šiuo metu yra 7318 12 10, ex 7318 14 10 (TARIC kodai nuo kitos dienos po Komisijos įgyvendinimo reglamento (ES) Nr. 830/2014 (8) paskelbimo 7318141051, 7318141059, 7318141081 ir 7318141089), 7318 15 30, 7318 15 51, 7318 15 61 ir 7318 15 70, nustatomas galutinis antidempingo muitas.
               Bimetalo tvirtinimo detalėms, apibrėžiamoms kaip bimetalo savigręžiai, kurių šerdis ir galvutė yra iš nerūdijančio plieno, o smailius ir priekiniai sriegiai – iš anglinio plieno ir kurie yra suvirinami, kad juos būtų galima įgręžti ir įsukti į kietąjį metalą, ir bimetalo savisriegiai, kurių šerdis ir galvutė yra iš nerūdijančio plieno, o priekiniai sriegiai – iš anglinio plieno ir kurie yra suvirinami, kad juos būtų galima įsukti į kietąjį metalą, kurių KN kodas šiuo metu yra ex 7318 14 10, antidempingo muitas netaikomas.

                  (8)  2014 m. liepos 30 d. Komisijos įgyvendinimo reglamentas (ES) Nr. 830/2014, kuriuo dėl galiojančių antidempingo priemonių nerūdijančio plieno tvirtinimo detalėms ir jų dalims produkto apibrėžtosios srities ir dėl naujojo eksportuotojo peržiūros prašymų iš dalies keičiamas Tarybos reglamentas (EB) Nr. 1890/2005, Tarybos įgyvendinimo reglamentas (ES) Nr. 2/2012 ir Tarybos įgyvendinimo reglamentas (ES) Nr. 205/2013 ir kuriuo numatoma galimybė tam tikrais atvejais grąžinti muitus arba atsisakyti juos išieškoti (OL L 226, 2014 7 31, p. 16).“;"

               b)

               įterpiama 4 dalis:
               „4.   Jei kuris nors eksportuojantis Taivano gamintojas pateikia Komisijai pakankamai įrodymų, kad:

                           a)

                           tiriamuoju laikotarpiu (2003 m. liepos 1 d. – 2004 m. birželio 30 d.) į Sąjungą neeksportavo 1 straipsnio 1 dalyje aprašyto produkto;

                           b)

                           nėra susijęs su jokiu Taivano eksportuotoju arba gamintoju, kuriam taikomos šiuo reglamentu nustatytos priemonės, ir

                           c)

                           faktiškai nagrinėjamąjį produktą eksportavo į Sąjungą po tiriamojo laikotarpio arba turi neatšaukiamų sutartinių įsipareigojimų eksportuoti į Sąjungą didelį jo kiekį,

                     priedas gali būti iš dalies keičiamas, naują eksportuojantį gamintoją priskiriant prie neatrinktų bendradarbiaujančių bendrovių, kurioms taikoma 15,8 % vidutinė svertinė muito norma.“

         3 straipsnis
   Įgyvendinimo reglamento (ES) Nr. 205/2013 1 straipsnio 1 dalis pakeičiama taip:

      „1.   Reglamento (ES) Nr. 2/2012 su pakeitimais, padarytais Komisijos įgyvendinimo reglamento (ES) Nr. 830/2014 (9) 2 straipsniu, 1 straipsnio 2 dalimi tam tikroms importuojamoms Kinijos Liaudies Respublikos kilmės nerūdijančio plieno tvirtinimo detalėms ir jų dalims nustatyto galutinio antidempingo muito visoms kitoms KLR bendrovėms taikymas išplečiamas importuojamoms iš Filipinų siunčiamoms tam tikroms nerūdijančio plieno tvirtinimo detalėms ir jų dalims, deklaruojamoms kaip Filipinų kilmės arba ne, kurių KN kodai šiuo metu yra ex 7318 12 10, ex 7318 14 10, ex 7318 15 30, ex 7318 15 51, ex 7318 15 61 ir ex 7318 15 70 (TARIC kodai 7318121011, 7318121091, 7318141051, 7318141081, 7318153011, 7318153061, 7318153081, 7318155111, 7318155161, 7318155181, 7318156111, 7318156161, 7318156181, 7318157011, 7318157061 ir 7318157081), išskyrus pagamintas toliau nurodytų bendrovių:

                  Bendrovė

                  Papildomas TARIC kodas

                     Multi-Tek Fasteners Inc, Clark Freeport zone, Pampanga, Filipinai

                  B355

                     Rosario Fasteners Corporation, Cavite Economic Area, Filipinai

                  B356

   4 straipsnis
   Galutiniai antidempingo muitai už prekes, kurioms netaikoma Reglamento (EB) Nr. 1890/2005 1 straipsnio 1 dalis ir Įgyvendinimo reglamento (ES) Nr. 2/2012, kurio taikymas išplėstas Įgyvendinimo reglamentu (ES) Nr. 205/2013 ir kuris iš dalies keičiamas šiuo reglamentu, 1 straipsnio 1 dalį, prieš atliekant pakeitimą pagal šį reglamentą sumokėti arba įrašyti į sąskaitas pagal Reglamento (EB) Nr. 1890/2005 1 straipsnio 1 dalį ir 2 straipsnį ir Įgyvendinimo reglamento (ES) Nr. 2/2012, kurio taikymas išplėstas Įgyvendinimo reglamentu (ES) Nr. 205/2013, 1 straipsnio 1 dalį grąžinami arba atsisakoma juos išieškoti.
   Dėl grąžinimo ir atsisakymo išieškoti muitus kreipiamasi į nacionalines muitines, remiantis galiojančiais muitų teisės aktais. Jei terminai, numatyti Tarybos reglamento (EEB) Nr. 2913/92 (10) 236 straipsnio 2 dalyje, baigėsi iki šio reglamento paskelbimo dienos arba jo paskelbimo dieną, arba jei baigsis per šešis mėnesius nuo tos dienos, jie pratęsiami taip, kad baigtųsi po šešių mėnesių nuo šio reglamento įsigaliojimo dienos.
   5 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas atgaline data nuo 2005 m. lapkričio 20 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos 30 d.

            Komisijos vardu

            Pirmininkas

         José Manuel BARROSO

      (1)  OL L 343, 2009 12 22, p. 51.

      (2)  2005 m. lapkričio 14 d. Tarybos reglamentas (EB) Nr. 1890/2005, nustatantis galutinį antidempingo muitą ir laikinojo muito, nustatyto tam tikrų Kinijos Liaudies Respublikos, Indonezijos, Taivano, Tailando ir Vietnamo kilmės nerūdijančio plieno sąvaržų ir jų dalių importui, galutinį surinkimą bei baigiantis procedūras dėl tam tikrų Malaizijos ir Filipinų kilmės nerūdijančio plieno sąvaržų ir jų dalių importo (OL L 302, 2005 11 19, p. 1).

      (3)  2012 m. sausio 4 d. Tarybos įgyvendinimo reglamentas (ES) Nr. 2/2012, kuriuo, pagal Reglamento (EB) Nr. 1225/2009 11 straipsnio 2 dalį atlikus priemonių galiojimo termino peržiūrą, tam tikroms importuojamoms Kinijos Liaudies Respublikos ir Taivano kilmės nerūdijančio plieno tvirtinimo detalėms ir jų dalims nustatomas galutinis antidempingo muitas (OL L 5, 2012 1 7, p. 1).

      (4)  2013 m. kovo 7 d. Tarybos įgyvendinimo reglamentas (ES) Nr. 205/2013, kuriuo galutinio antidempingo muito, Įgyvendinimo reglamentu (ES) Nr. 2/2012 nustatyto tam tikroms importuojamoms Kinijos Liaudies Respublikos kilmės nerūdijančio plieno tvirtinimo detalėms ir jų dalims, taikymas išplečiamas iš Filipinų siunčiamoms tam tikroms nerūdijančio plieno tvirtinimo detalėms, deklaruojamoms arba nedeklaruojamoms kaip Filipinų kilmės, ir kuriuo užbaigiamas tyrimas dėl galimo tuo reglamentu nustatytų antidempingo priemonių vengimo importuojant tam tikras iš Malaizijos ir Tailando siunčiamas nerūdijančio plieno tvirtinimo detales ir jų dalis, deklaruojamas arba nedeklaruojamas kaip Malaizijos ir Tailando kilmės (OL L 68, 2013 3 12, p. 1).

      (5)  OL C 160, 2013 6 6, p. 3.

      (6)  Tarpinė peržiūra KLR inicijuota ex officio, nes priemonės šiuo metu taikomos ir Taivanui, ir KLR.

      (7)  Priemonių galiojimo termino peržiūros reglamento 22 konstatuojamoji dalis.

      (10)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).


title: 2017 m. gegužės 11 d. Komisijos įgyvendinimo reglamentas (ES) 2017/805, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos flazasulfurono patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE. )

text:
12.5.2017

               LT

               Europos Sąjungos oficialusis leidinys

               L 121/26

         KOMISIJOS ĮGYVENDINIMO REGLAMENTAS (ES) 2017/805
   2017 m. gegužės 11 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos flazasulfurono patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį,
   kadangi:

               (1)

               Komisijos direktyva 2004/30/EB (2) flazasulfuronas įtrauktas į Tarybos direktyvos 91/414/EEB (3) I priedą kaip veiklioji medžiaga;

               (2)

               į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

               (3)

               Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos flazasulfurono patvirtinimas nustoja galioti 2018 m. sausio 31 d.;

               (4)

               pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį buvo pateikta paraiška dėl flazasulfurono patvirtinimo galiojimo pratęsimo;

               (5)

               pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška yra išsami;

               (6)

               valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė galiojimo pratęsimo vertinimo ataskaitą ir 2015 m. rugpjūčio 14 d. pateikė ją Europos maisto saugos tarnybai (toliau – Tarnyba) ir Komisijai;

               (7)

               Tarnyba pratęsimo vertinimo ataskaitą perdavė valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;

               (8)

               2016 m. rugpjūčio 10 d. (6) Tarnyba pateikė Komisijai išvadą, ar galima manyti, kad flazasulfuronas atitinka Reglamento (EB) Nr. 1107/2009 4 straipsnyje nustatytus patvirtinimo kriterijus. 2016 m. spalio 6 d. Komisija pateikė flazasulfurono patvirtinimo galiojimo pratęsimo ataskaitą Augalų, gyvūnų, maisto ir pašarų nuolatiniam komitetui;

               (9)

               nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra flazasulfurono, naudojamas pagal vieną ar kelias tipiškas paskirtis. Todėl tikslinga pratęsti flazasulfurono patvirtinimo galiojimą;

               (10)

               flazasulfurono patvirtinimo galiojimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau dėl to neapribojamos augalų apsaugos produktų, kurių sudėtyje yra flazasulfurono, leidžiamos naudojimo paskirtys. Todėl nėra tikslinga toliau riboti jo tik kaip herbicido naudojimą;

               (11)

               tačiau pagal Reglamento (EB) Nr. 1107/2009 14 straipsnio 1 dalį kartu su to reglamento 6 straipsniu ir atsižvelgiant į dabartines mokslo ir technikos žinias būtina nustatyti tam tikras sąlygas ir apribojimus. Visų pirma reikėtų paprašyti papildomos patvirtinamosios informacijos;

               (12)

               pagal Reglamento (EB) Nr. 1107/2009 20 straipsnio 3 dalį kartu su jo 13 straipsnio 4 dalimi Komisijos įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;

               (13)

               Komisijos įgyvendinimo reglamentu (ES) 2016/2016 (7) flazasulfurono patvirtinimo galiojimas pratęstas iki 2018 m. sausio 31 d., kad jo patvirtinimo galiojimo pratęsimo procedūra būtų užbaigta iki pasibaigiant patvirtinimo galiojimo terminui. Vis dėlto, kadangi sprendimas dėl patvirtinimo galiojimo pratęsimo buvo priimtas prieš pasibaigiant pratęstam patvirtinimo galiojimo terminui, šis reglamentas turi būti taikomas nuo 2017 m. rugpjūčio 1 d.;

               (14)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimo galiojimo pratęsimas
   I priede nurodytos veikliosios medžiagos flazasulfurono patvirtinimo galiojimas pratęsiamas pagal tame priede nustatytas sąlygas.
   2 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   3 straipsnis
   Įsigaliojimas ir taikymas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2017 m. rugpjūčio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gegužės 11 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  2004 m. kovo 10 d. Komisijos direktyva 2004/30/EB, iš dalies keičianti Tarybos direktyvą 91/414/EEB dėl benzenkarboksirūgšties, flazasulfurono ir piraklostrobino kaip veikliųjų medžiagų įrašymo (OL L 77, 2004 3 13, p. 50).

      (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

      (6)  EFSA Journal 2016; 14(9):4575, p. 24. Adresas internete www.efsa.europa.eu.

      (7)  2016 m. lapkričio 17 d. Komisijos įgyvendinimo reglamentas (ES) 2016/2016, kuriuo dėl veikliųjų medžiagų acetamiprido, benzenkarboksirūgšties, flazasulfurono, mekopropo-P, mepanipirimo, mezosulfurono, propinebo, propoksikarbazono, propizamido, propikonazolo, Pseudomonas chlororaphis padermės MA 342, piraklostrobino, chinoksifeno, tiakloprido, tiramo, ziramo ir zoksamido patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 312, 2016 11 18, p. 21).

      I PRIEDAS

                  Įprastas pavadinimas, identifikavimo numeriai

                  IUPAC pavadinimas

                  Grynumas (1)

                  Patvirtinimo data

                  Patvirtinimo galiojimo pabaiga

                  Konkrečios nuostatos

                  Flazasulfuronas
                  CAS Nr. 104040-78-0
                  CIPAC Nr. 595

                  1-(4,6-dimetoksipirimidin-2-il)-3-(3-trifluormetil-2-piridil-sulfonil)karbamidas

                  ≥ 960 g/kg

                  2017 m. rugpjūčio 1 d.

                  2032 m. liepos 31 d.

                  Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į flazasulfurono patvirtinimo galiojimo pratęsimo ataskaitos išvadas, visų pirma į jos I ir II priedėlius.
                  Atlikdamos šį bendrą vertinimą valstybės narės ypatingą dėmesį skiria:

                              —

                              vandens augalų apsaugai,

                              —

                              netikslinių sausumos augalų apsaugai,

                              —

                              požeminio vandens apsaugai, jei medžiaga yra naudojama regionuose, kuriuose dirvožemis ir klimato sąlygos yra lengvai pažeidžiami.

                        Naudojimo sąlygose prireikus nurodomos rizikos mažinimo priemonės.
                  Pareiškėjas patvirtinamąją informaciją apie vandens apdorojimo procesų poveikį liekanų, aptinkamų geriamajame vandenyje, pobūdžiui pateikia Komisijai, valstybėms narėms ir Tarnybai per dvejus metus nuo Komisijos gairių dėl vandens apdorojimo procesų poveikio liekanų, aptinkamų paviršiniame ir požeminiame vandenyje, pobūdžiui vertinimo paskelbimo.

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.

      II PRIEDAS
      Įgyvendinimo reglamento (ES) Nr. 540/2011 priedas iš dalies keičiamas taip:

                  1.

                  A dalyje flazasulfuronui skirtas 80 įrašas išbraukiamas;

                  2.

                  B dalis papildoma šiuo 108 įrašu:

                              Numeris

                              Įprastas pavadinimas, identifikavimo numeriai

                              IUPAC pavadinimas

                              Grynumas (1)

                              Patvirtinimo data

                              Patvirtinimo galiojimo pabaiga

                              Konkrečios nuostatos

                              „108

                              Flazasulfuronas
                              CAS Nr. 104040–78–0
                              CIPAC Nr. 595

                              1-(4,6-dimetoksipirimidin-2-il)-3-(3-trifluormetil-2-piridil-sulfonil)karbamidas

                              ≥ 960 g/kg

                              2017 m. rugpjūčio 1 d.

                              2032 m. liepos 31 d.

                              Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į flazasulfurono patvirtinimo galiojimo pratęsimo ataskaitos išvadas, visų pirma į jos I ir II priedėlius.
                              Atlikdamos šį bendrą vertinimą valstybės narės ypatingą dėmesį skiria:

                                          —

                                          vandens augalų apsaugai,

                                          —

                                          netikslinių sausumos augalų apsaugai,

                                          —

                                          požeminio vandens apsaugai, jei medžiaga yra naudojama regionuose, kuriuose dirvožemis ir klimato sąlygos yra lengvai pažeidžiami.

                                    Naudojimo sąlygose prireikus nurodomos rizikos mažinimo priemonės.
                              Pareiškėjas patvirtinamąją informaciją apie vandens apdorojimo procesų poveikį liekanų, aptinkamų geriamajame vandenyje, pobūdžiui pateikia Komisijai, valstybėms narėms ir Tarnybai per dvejus metus nuo Komisijos gairių dėl vandens apdorojimo procesų poveikio liekanų, aptinkamų paviršiniame ir požeminiame vandenyje, pobūdžiui vertinimo paskelbimo.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.